stanford-oval/wikipedia huggingface dataset:
זחלילית אוניברסלית
רקע ושימוש מבצעי

ברן פותח על ידי חיל החימוש הבריטי במטרה לצייד את יחידות החי"ר ברכב שיאפשר ניידות לצוותי מקלעי הברן והגנה מנשק קל ורסיסים בשדה הקרב. הרכב תוכנן לשאת שתי חוליות של מפעילי מכונת ירייה קלה מסוג ברן. כל חוליה כללה שלושה חיילים. הנגמ"ש נשא שתי חוליות ונהג, סה"כ שבעה לוחמים.
בשלבים מאוחרים יותר, ביקשו לנצל את תכונותיו הטובות (מהירות, זריזות, עבירות טובה וכן הפרופיל הנמוך שלו), שהיוו יתרון בשדה הקרב והתאימו אותו לנשיאת כלי נשק כבדים יותר לסיוע צמוד לכוחות החי"ר. הרכב הותאם לנשיאת מרגמות בינוניות 3 אינץ', לגרירת תותח 6 ליטראות, לאספקת ציוד, תחמושת, צוותים רפואיים וכדומה. היה זה רכב זחלילי ראשון להובלת גייסות אל ובשדה הקרב.
אחד מחסרונותיו היה חלק עליון פתוח, שהפך אותו לפגיע לירי תלול מסלול מנשק כגון מרגמות או תותחים עם פגזי רסס. חיסרון נוסף היה צריכת הדלק הגבוהה שלו, אשר אילצה את המשתמשים לשאת עליו כמות דלק גדולה בג'ריקנים.
עקב מחסור חמור בטנקים, שמשו נושאי הברן לאימונים טקטיים של צוותי הטנקים של הדיוויזיה המשוריינת האוסטרלית הראשונה בשנת 1941.
אף על פי שתוכנן במקור לשאת שני צוותים של מכונות ירייה קלות מסוג ברן, יחידות אוסטרליות רבות השתמשו בו לנשיאת מכונות ירייה בינוניות כגון מקלע ויקרס וכן רובים נגד טנקים מסוג "בויס" (Boys). התעשייה האוסטרלית בנתה גם זחלילית שהותאמה לנשיאת  תותח נגד טנקים 2 ליטראות.
ייצור

היצור החל בשנת 1934 והסתיים ב-1960. ייצור הזחליליות באנגליה בוצע על ידי החברות הבאות:

Thornycroft, Morris,Sentinel, Aveling, Bedford, Ford, Wolseley
בקנדה יוצר על ידי חברת פורד קנדה.
כמויות הייצור:
אנגליה - 57,000 יחידות כולל 2,400 מהדגם הראשון.
קנדה - 29,000 יחידות.
אוסטרליה - 5,000 יחידות.
ניו זילנד - 1,300 יחידות.
סך הכל: 92.300 יחידות.[דרוש מקור]
דגמים

שני דגמים עיקריים יוצרו: MK-I MK-II .
לדגם השני נוספו מגיני צד גבוהים יותר, התקן לנשיאת מרגמה 81 ותחמושת למרגמה זו, וכן וו גרירה מיוחד לגרירת תותחים נגד טנקים מסוג 6 ליטראות.
מלחמת העולם השנייה

עקב היכולות האוניברסליות כמעט, שמשו הכלים במדבר המערבי למגוון של משימות ויחידות. הם שמשו את היחידות האוסטרליות הבאות: הדיוויזיה המשוריינת הראשונה, הדיוויזיה הרכובה התשיעית וכן הדיוויזיה הרכובה השישית בסוריה.
עקב הגמישות והורסטיליות של הזחליל, הוא הותאם ושימש במגוון צורות,  כמשוריין להובלת חיל רגלים, נושא צוות מרגמה "3, נושא להביור, גורר תותחים ועוד.
מספר מגבלות גרמו לכך שהוא היה בשימוש זמן קצר יחסית:
מנוע בנזין רגיש לאש.
חוסר הגנה לצוות מלמעלה.
כושר נשיאת מספר קטן של לוחמים (7 איש כולל הנהג).
שריון דק יחסית.
חיים לסקוב, לימים הרמטכ"ל החמישי של צה"ל, שימש בשלב מסוים בבריגדה כמפקד יחידת נושאי ברן.
מלחמת העצמאות

בצבא המצרי בתש"ח הייתה לכל גדוד חי"ר פלוגה מסייעת. פלוגה זו כללה מחלקה של 13 נושאי ברן.
דוגמאות להשתתפות בקרבות:
בקרב יד מרדכי בימים 19- 23 במאי השתתפה פלוגת נושאי ברן
בקרב נגבה ב-2 ביוני 1948 השתתפה פלוגת נושאי ברן
בקרב נגבה ב - 12 ביולי השתתפו כשתי פלוגות נושאי ברן
בקרב על בארות יצחק ב-15 ביולי השתתפו שתי פלוגות (28 כלים) נושאי ברן
בקרב על הכביש מעפולה לנצרת ליד סג'רה נפגע נושא ברן של צבא ההצלה של קאוקג'י, ונותר במקום עד ימינו
למעלה מ-20 כלים נתפסו על ידי כוחות צה"ל כשלל במלחמת העצמאות, רובם במצב טכני גרוע. יכולת התחזוקה שלהם הייתה נמוכה מאוד עקב מחסור בחלקי חילוף. עם זאת, עקב המחסור בכלי שריון נעשה ניסיון בחטיבת גבעתי להשתמש בהם. במסגרת ניסיון זה הוקמה פלוגה שמנתה כ-15 נושאי ברן מתוך הטובים שאותרו. הפלוגה נועדה לפעול בעיקר באמצעות הפעלת כוח אש מרוכזת ולא לצורכי הסתערות, אך היות שהוקמה רק בשלהי מלחמת העצמאות, היא לא השתתפה בקרבות.
גם נושאי הברן של הפלוגה לא נמלטו מהבעיות הטכניות הרבות שנתגלו ברק"ם זה. בסוף מלחמת העצמאות, פורקה הפלוגה.
בשנות החמישים הובאו מספר נושאי ברן לאימון ליחידת שייטת 13.
מלחמת סיני 1956

מספר רב של נושאי ברן שנשארו בשימוש הצבא המצרי עד מלחמת סיני, נלקחו כשלל על ידי צה"ל. היות שבצה"ל היווה כבר הזחל"מ כלי סטנדרטי לנשיאת חרמ"ש, והיות והבעיות הטכניות התפעוליות של הרק"ם היו ידועות עוד מתש"ח, לא הוכנסו הברנים לשימוש צבאי.
שימושים אזרחיים ותצוגה מוזיאלית

לאחר סיום מבצע קדש, העניק הצבא ליישובים רבים נושאי ברן כשי.
כלי משחק - חלקם הגדול ניתן לשימוש הילדים בגני משחקים.
כבאית - בקיבוץ מענית הותקן מכל מים עם משאבה ונושא הברן שימש שנים רבות ככבאית.
טרקטור - בקיבוץ בני דרום (כיום מושב) שימש נושא ברן כטרקטור בעבודות הכרמים.
כלי לטקסים - בקיבוץ בית גוברין המנוע הוחלף ושופץ והכלי משמש מדי פעם להסעת זוגות בטקסי חתונות.
תצוגה מוזיאלית - בקיבוץ יד מרדכי הוצבו מספר נושאי ברן כחלק מתצוגת התקפת הצבא המצרי על הקיבוץ באתר שדה הקרב המשוחזר.
תצוגה מוזיאלית - באתר גשר הישנה נמצאים שני כלים. אחד שופץ למצב נסיעה.
תצוגה מוזיאלית - באתר משלט סעד מול עזה מוצג כלי אחד.
תצוגה מוזיאלית - במשטרת יואב נמצא בתצוגת הכלים גם נושא ברן.
הערות שוליים

↑  תגובה לשאלה בנושא מאת שי שמש, מר"ח סיון ה'תשע"ח (15 במאי 2018), מתוך 'קבוצת חובבי היסטוריה' בפייסבוק
| רק"מ של חבר העמים הבריטי מימי מלחמת העולם השנייה |
| --- | --- | --- |
| טנקים קלים | ויקרס סימן 3-2 • ויקרס סימן 5-4  • ויקרס סימן 6  • טטררך |  |
| טנקי שיוט | סימן 1 • סימן 2 • סימן 3 • סימן 4 • קובננטר • קרוסיידר • קאבליר • קנטאור • קרומוול • צ'לנג'ר • קומט • ראם (קנדה) • גריזלי (קנדה) • סנטינל AC1 (אוסטרליה) •  שרמן פיירפליי |  |
| טנקי חי"ר | מטילדה סימן 1 • מטילדה סימן 2 • ולנטיין • צ'רצ'יל |  |
| משחיתי טנקים | ארצ'ר • אכילס |  |
| תומתי"ם | בישופ • סקסטון (קנדה) |  |
| נגמשי"ם | זחלילית אוניברסלית • נגמ"ש לויד • נגמ"ש קנגורו (קנדה) |  |
| כלי רכב משוריינים |  שריונית AEC • שריונית ביוורטה • שריונית קובנטרי • שריונית דיימלר • שריונית גאי • שריונית האמבר • שריונית לנצ'סטר • שריונית מוריס CS9 • שריונית רולס-רויס • שריונית רובר (אוסטרליה) • שריונית מרמון הרינגטון (דרום אפריקה) • שריונית פוקס (קנדה) |  |
| רכבי סיור משוריינים | שריונית סיור דיימלר דינגו • שריונית סיור האמבר • שריונית סיור מוריס • שריונית סיור דינגו (אוסטרליה) • שריונית סיור איירונסייד • שריונית סיור אוטר (קנדה) • שריונית סיור S1 (אוסטרליה) |  |
| משאיות משוריינות | ביסון • ארמדילו • בדפורד • C15TA (קנדה) • ‏AEC |  |
| רק"ם נסיוני | הארי הופקינס • אלקטו • אוונג'ר • צנטוריון • בלאק פרינס • טוג • אקסלסיור • ואליאנט • טורטויס • סקופילד (ניו זילנד) • שריונית רינו (אוסטרליה) |  |
| --- | --- |
בקרת זהויות :  NLI: 987007537660405171  LCCN: sh2006007581 
זחלילית נושאת ברן מצרית שננטשה במשלטי חוליקאת, אוקטובר 1948. שימו לב לסמל המצרי: ירוק, לבן, ירוק
זחלילית נושאת ברן במוזיאון של זלצר
חיים ליפשיץ (צייר)

| --- | --- |
אין תמונה חופשית
 לידה:  1892 קריבי ריה, אוקראינה
 פטירה:  13 בינואר 1958 (בגיל 66 בערך) חיפה, ישראל
 מקום קבורה:  בית הקברות היהודי חוף הכרמל 
 מקום לימודים:  אוניברסיטת קייב
 תחום יצירה:  ציור
 יצירות ידועות:  ציור מותו של יוסף טרומפלדור   ביאליק ורבינצקי בעבודתם
 
חיים ליפשיץ (1892, קריבי ריה, אוקראינה – 13 בינואר 1958, חיפה, ישראל) היה צייר בסגנון משולב, קלאסי ובעיקר אימפרסיוניסטי. היה מורה לציור, ועבד בתור צייר משנות ה-20 של המאה ה-20 עד שנות ה-50 בישראל, ותיעד את נופיה ואת האנשים שחיו בה.
ביוגרפיה

נולד ב־1892 בעיר קריבוי רוג (כיום קריבי ריה) באוקראינה למוסיה והלל ליפשיץ שהיה נפח אומן. בילדותו למד בחיידר, ועם המעבר לתיכון נחשף לאמנות והוקסם ממנה. למד ציור ואמנות באוניברסיטת קייב ולאחר מכן עבר להתגורר בעיר אודסה, שם למד באקדמיה לאמנות. בעקבות המהפכה הקומונסטית הוא הגיע לטורקיה דרך הים השחור, ומשם הוא עלה לארץ ישראל בשנת 1920.
ליפשיץ התגורר בתל אביב ושם הוא המשיך לצייר עד שנת 1937. במהלך שנים אלה (בשנות ה-20 ושנות ה-30) הוא התחבר עם אנשי אמנות ורוח בתל אביב, כמו חיים נחמן ביאליק ושאול טשרניחובסקי, כאשר המכנה המשותף ביניהם, מלבד האמנות, הוא החיבור לעיר אודסה באוקראינה.
ליפשיץ צייר את ביאליק ורבניצקי כותבים ביחד את ספר האגדה, הוא צייר דיוקן של טשרניחובסקי, וצייר את ש"י עגנון בזמן תפילה. בשנות ה-20 הוא צייר את "ציור מותו של יוסף טרומפלדור", מפרסם ספר בשם "איוב : ... JOB" עם קובץ של 25 ציורים על ספר איוב, ופרסם ספר עם ציורים של נופי ישראל בשם: "ארץ ישראל - קובץ תמונות". בשנות ה-30 הוא פרסם ספר בשם "תהילים בתמונות" הכולל קובץ של 20 ציורים. בשנת 1937 הוא פרסם ספר בשני חלקים בשם "מדריך בציור פדגוגי: הדרכה על ידי מכתבים" ולאחר מכן הוא נסע לקהיר והשתתף, בהזמנתו של המלך פארוק, כיועץ וצייר בהקמת המוזיאון המודרני המצרי הראשון.
בשנות ה-40 הוא עבר לגור בגבעת המורה, לימד ציור במקומות שונים בעמק יזרעאל. באותה תקופה הוא כתב שלושה ספרי לימוד לציור בכתב ידו ושכפל אותם. בשנת 1943 הוא פרסם את הספר "הוראת הציור בכיתות היסוד" בהוצאת גבעת המורה: כפר ילדים.
בשנת 1948 הוא עבר לחיפה והתגורר על הכרמל. בשנת 1957 הוא חלה במחלה קשה, ונפטר בשנת 1958 בגיל 66, נטמן בבית עלמין חוף הכרמל.
מיצירותיו המוכרות

"ציור מותו של יוסף טרומפלדור"
"ביאליק ורבניצקי בעבודתם"
הערות שוליים

↑  חיים ליפשיץ באתר GRAVEZ
טובה אילן

טובה אילן (2 ביוני 1929 – 19 במרץ 2019) הייתה אשת חינוך ישראלית, מקימת מרכז יעקב הרצוג בקיבוץ עין צורים וחברת כנסת מטעם העבודה-מימד-עם אחד בכנסת ה-16.
ביוגרפיה

טובה אילן נולדה באוסטריה בשנת 1929, ועלתה לארץ ישראל בשנת 1936. הצטרפה לקיבוץ עין צורים ב-1951. כיהנה כמזכ"לית משותפת של תנועת הנוער בני עקיבא בשנים ה'תש"ט–ה'תשי"ב. בשנים 1951–1960 עבדה בעליית הנוער ולאחר מכן ניהלה את בית הספר התיכון האזורי המקיף "שפיר" (1961–1972).
בשנת 1987 הקימה את מרכז יעקב הרצוג, מוסד ללימודי יהדות של תנועת הקיבוץ הדתי, בקיבוץ עין צורים, ועמדה בראשו עד פרישתה בשנת 2001. מטרת המרכז היא ליצור שיח איכותי, ולהילחם בתופעה של ניכור תרבותי וחברתי.
נמנתה עם מקימי מפלגת מימד, ושובצה במקום השלישי ברשימת מימד בבחירות לכנסת השתים עשרה, אך רשימה זו לא עברה את אחוז החסימה ואילן נותרה מחוץ לכנסת. אילן הייתה במקום ה-27 ברשימת עבודה-מימד בבחירות לכנסת השש עשרה, כנציגה השנייה של מימד לאחר מיכאל מלכיאור. נכנסה לכנסת בשלהי כהונת הכנסת ובעת פגרת הבחירות, בעקבות התפטרות חברי הכנסת שמעון פרס, דליה איציק וחיים רמון, שעברו למפלגת קדימה. בבחירות לכנסת ה-18 הוצבה במקום ה-115 הסמלי ברשימת התנועה הירוקה-מימד לכנסת.
לכבוד יום הולדתה ה-70 יצא לאור הספר "עין טובה – דו-שיח ופולמוס בתרבות ישראל", ספר יובל למלאת עי"ן שנים לטובה אילן, העורך – נחם אילן, הקיבוץ המאוחד ונאמני תורה ועבודה, תל אביב, תשנ"ט, 1999.
אילן השיאה משואה בטקס הדלקת המשואות ביום העצמאות ה-52 של מדינת ישראל. בשנת תש"ס העניקה לה אוניברסיטת בר-אילן תואר דוקטור לשם כבוד "על הישגיה הייחודיים בתחום החינוך היהודי, על תפקידה הבכיר ביצירת דו-שיח בין דתיים וחילוניים, ועל השנים הארוכות בהן היא פועלת בהצטיינות בשירות הציבור".
טובה אילן זכתה בפרס על שם סם רוטברג לחינוך יהודי, אשר הוענק על ידי האוניברסיטה העברית בירושלים, על חלקה בקידום ההבנה ההדדית בין חלקים בחברה הישראלית.
נפטרה בשנת 2019, והובאה למנוחות בעין צורים.
הייתה נשואה לרפי אילן, מומחה לתיאטרון העברי בישראל ולכתבי המשורר נתן אלתרמן.
הערות שוליים

↑  אתר בני עקיבא
1 2  נחמן גלבוע, פרס ע"ש סם רוטברג לטובה אילן, ב"אתר הקיבוצים", 22 במאי 2008
1 2  אתר הקיבוץ הדתי
| --- | --- |
בקרת זהויות :  NLI: 987007309478905171  BnF: cb14505763m (data)  ISNI: 0000 0000 7843 6243  LCCN: no99053543  VIAF: 97289647   WorldCat (עם VIAF): 97289647
זכויות להט"ב בסנט הלנה, אסנשן וטריסטן דה קונה

| --- | --- |

סנט הלנה, אסנשן וטריסטן דה קונה
 מעמד בחוק:  חוקי
 טרנסג'נדריות:  אין נתונים
 שירות צבאי:  לסביות, הומוסקסואלים, טרנסג'נדרים וביסקסואלים מוצהרים רשאים לשרת (הממלכה המאוחדת אחראית להגנה)
 הגנה מפני אפליה:  הגנה מוחלטת מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  ישנה הכרה בנישואים חד-מיניים מאז 2017
 אימוץ:  ישנה הכרה באימוץ על ידי זוגות חד-מיניים מאז 2017
 
 הצבעה על הצהרת האו"ם:  בעד (כחלק מטריטוריה בריטית מעבר לים)
לסביות, הומוסקסואלים, טרנסג'נדרים וביסקסואלים (להט"ב) בטריטוריה הבריטית מעבר לים של סנט הלנה, אסנשן וטריסטן דה קונה מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. אפליה על רקע נטייה מינית אסורה חוקתית משנת 2009, ונישואים ואימוץ ילדים בקרב זוגות חד-מיניים החלו להיות מוכרים ברחבי האיים מאז 2017. עם זאת, קיים איסור ללא הגבלה של זמן על תרומות דם מאת גברים הומוסקסואלים וביסקסואלים ברחבי האיים, בעוד לא ידועים נתונים על אם קיימת הכרה משפטית בשינוי מגדרי עבור טרנסג'נדרים בעלי דיספוריה מגדרית, או גישה להפריה חוץ-גופית בקרב זוגות לסביות.
מעמד בחוק

פעילות הומוסקסואלית בין מבוגרים בהסכמה מוגדרת כחוקית ברחבי סנט הלנה, אסנשן וטריסטן דה קונה.
הכרה במערכות יחסים חד-מיניות

נישואים חד-מיניים החלו להיות חוקיים באי אסנשן מאז 1 בינואר 2017, בטריסטן דה קונה מאז 4 באוגוסט 2017, ובסנט הלנה מאז 20 בדצמבר 2017.
הכרה במערכות יחסים חד-מיניות > אסנשן

הצעת חוק להכשרה של נישואים חד-מיניים אושרה על ידי מועצת האי אסנשן (אנ') ב-31 במאי 2016 בהצבעת פה אחד. ההצעה נחתמה על ידי מושל האי כחוק ופורסמה בעיתון הרשמי של מועצת האי ב-20 ביוני. ב-23 בדצמבר 2016 הוציא המושל צו לכניסת הצעת החוק לתוקף ב-1 בינואר 2017.
הכרה במערכות יחסים חד-מיניות > טריסטן דה קונה

ב-23 בפברואר 2017 לאחר התייעצות עם מושל סנט הלנה (אנ'), מועצת האי טריסטן דה קונה (אנ') הצהירה שחוק להכשרה של נישואים חד-מיניים באי יעבור באופן רשמי. ב-4 באוגוסט נחתמה הצעת החוק של פקודת הנישואים 2017 שמרחיבה את תוכן פקודת הנישואים משנת 2016 לנישואים חד-מיניים בטריסטן דה קונה גם כן ופורסמה בעיתון הרשמי של מועצת האי. ההכשרה נכנסה לתוקף עם פרסום הצעת החוק.
הכרה במערכות יחסים חד-מיניות > סנט הלנה

ב-27 באפריל 2016 המועצה המנהלת של סנט הלנה (אנ') הודיעה על התייעצות ציבורית בנוגע לטיוטה של פקודת נישואים חדשה, שאם תאושר, תאפשר לזוגות חד-מיניים להינשא באי. ההתייעצות נמשכה עד 25 במאי, וחשפה רוב בעד ההכשרה. ב-15 בנובמבר 2016 החליטה המועצה המנהלת לאפשר להצעת חוק להכשרה של נישואים חד-מיניים לעבור למועצה המחוקקת של סנט הלנה (אנ'), לאחר שטיוטת ההצעה עברה מספר סוגיות טכניות להן התייחס היועץ המשפטי לממשלה. ב-12 בדצמבר 2016 לאחר דיון ממושך העבירה המועצה המחוקקת תיקון שמסיר את ההוראות המתירות נישואים חד-מיניים מהצעת החוק, מה שהוביל לביטול הצעת החוק כולה.
בינואר 2017 זוג חד-מיני ביקש להינשא בסנט הלנה. הרשם היה בתהליך של קבלת ייעוץ משפטי כיצד לנהוג (מאחר שפקודת הנישואים הקיימת משנת 1851 אינה ברורה לגבי מה מעמדם המשפטי של נישואים חד-מיניים) כאשר שני חברי ציבור הגישו התנגדויות להכרה בנישואים. בהמשך, הפנה הרשם את הנושא להחלטת נשיא בית המשפט העליון של סנט הלנה (אנ'). דיון מקדמי התקיים בבית המשפט ב-23 בפברואר 2017. לצדדים בתיק ניתן עד יולי 2017 להגיש את טענותיהם.
בישיבת המועצה המחוקקת ב-22 בספטמבר 2017 הסכימו החברים להודיע למועצה על דעותיהם בנושא בישיבה מאוחרת יותר שאפשרה לדון בפקודת נישואים חד-מיניים נוספת לפני סוף השנה, ולמנוע דיון מלא בבית המשפט העליון בנושא שהיה צפוי להתנהל בינואר 2018.
ב-6 באוקטובר 2017 החליטה המועצה המחוקקת לקיים שורה של התייעצויות ציבוריות בהצעת החוק לאורך כל החודש. ב-4 בדצמבר המליצה הוועדה לפיתוח חברתי וקהילתי, שניהלה את ההתייעצויות, למועצה המנהלת לאשר את טיוטת הפקודה בתיקון טכני מינורי אחד, אותו עשתה המועצה המנהלת למחרת. ב-19 בדצמבר לאחר ניסיון כושל של מחוקקים דתיים להסיר את תוכן ההכשרה של נישואים חד-מיניים מהחקיקה, אושרה הפקודה על ידי המועצה המחוקקת בהצבעת רוב של 9–2. לאחר מכן נחתמה על ידי מושל סנט הלנה ונכנסה לתוקף עם פרסומה ב-20 בדצמבר 2017. הנישואים החד-מיניים הראשונים שהתקיימו ברחבי סנט הלנה צוינו ב-31 בדצמבר 2018.
הגנה מפני אפליה

צו החוקה של סנט הלנה, אסנשן וטריסטן דה קונה משנת 2009 אוסר על אפליה על רקע נטייה מינית. סעיף 21 לצו החוקה מצהיר באומרו כי,
הביטוי "מפלה" פירושו מתן יחס שונה לאנשים שונים מכל עילה כגון מין, נטייה מינית, גזע, צבע, שפה, דת, דעה פוליטית או אחרת, מוצא לאומי או חברתי, קשר עם מיעוט לאומי, רכוש, גיל, נכות, לידה או מעמד אחר".
ועדת השוויון וזכויות האדם שהוקמה בשנת 2015 אחראית לפקח על חוקי זכויות האדם בסנט הלנה, לקדם את "הבנת חשיבות השוויון" ולפעול למען ביטול אפליה בלתי חוקית. כמו כן, הוועדה רשאית לערוך בירורים וחקירות על אנשים שחשודים בביצוע מעשה בלתי חוקי שכולל בין היתר אפליה של אדם שלא כדין על רקע נטייה מינית או "שינוי מגדרי". על פי פקודת הנציבות לשוויון וזכויות אדם 2015, נטייה מינית מוגדרת כ-"נטייה מינית של אדם כלפי - (א) בני אותו המין, (ב) אנשים מהמין השני, או (ג) אנשים מכלל המינים". שינוי מגדרי מוגדר כ-"תהליך נועד, נוכחי, או שהועבר (או חלק מתהליך כזה) במטרה לשנות את מינו של אדם על ידי שינוי תכונות פיזיולוגיות או אחרות של מין או מצב נפשי לפיו אדם מזדהה פסיכולוגית עם מין לא עקבי או לא קשור תרבותית למין שנקבע לו בלידה".
הורות ואימוץ

על פי פקודת סנט הלנה לרווחת ילדים 2010 (שחלה על סנט הלנה וטריסטן דה קונה) ופקודת הרווחה של התעלות הילד 2011, רק זוגות נשואים רשאים לאמץ. בעקבות ההכשרה של נישואים חד-מיניים ברחבי האיים בשנת 2017, זוגות חד-מיניים החלו להיות רשאים לגשת לאימוץ ילדים (משותף וחורג) מאותה שנה.
שירות צבאי

לסביות, הומוסקסואלים, טרנסג'נדרים וביסקסואלים מוצהרים רשאים לשרת בגלוי בכוחות המזוינים של בריטניה שאחראים על הגנת סנט הלנה, אסנשן וטריסטן דה קונה בתור טריטוריה בריטית מעבר לים.
טבלת סיכום

| --- | --- |
פעילות הומוסקסואלית חוקית: 
גיל הסכמה שווה לזוגות הטרוסקסואלים: 
חוקים נגד אפליה בתעסוקה:  (מאז 2009)
חוקים נגד אפליה במתן סחורות ושירותים:  (מאז 2009)
חוקים נגד אפליה בכל התחומים האחרים (כולל אפליה עקיפה, דברי שטנה):  (מאז 2009)
נישואים חד-מיניים:  (מאז 2017)
הכרה בזוגיות חד-מינית (איחוד אזרחי, נישואי חוזה, ידועים בציבור):  (מאז 2017)
אימוץ משותף על ידי זוגות חד-מיניים:  (מאז 2017)
אימוץ ילד חורג בקרב זוגות חד-מיניים:  (מאז 2017)
גישה להפריה חוץ-גופית בקרב זוגות לסביות:  אין נתונים
הכרה משפטית בשינוי מגדר:  אין נתונים
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא:  (הממלכה המאוחדת אחראית להגנה)
פונדקאות מסחרית לזוגות גברים הומוסקסואלים: (לא חוקי עבור זוגות הטרוסקסואלים גם כן)
גברים המקיימים יחסי מין עם גברים רשאים לתרום דם:
ראו גם

זכויות להט"ב
זכויות להט"ב באפריקה
הערות שוליים

1 2  Lisa Phillips on Twitter: "Ascension Marriage Ordinance now extended to Tristan da Cunha. This means same sex marriage in both islands is enshrined in law. https://t.co/CJvy8JN4bd", web.archive.org, ‏2017-08-04
↑  This tiny island just passed same-sex marriage, PinkNews | Latest lesbian, gay, bi and trans news | LGBT+ news, ‏2017-12-20 (באנגלית בריטית)
↑  MARRIAGE BILL, SUNDAY’S OBSERVANCE (AMENDMENT) BILL AND EMPLOYMENT REGULATIONS, St Helena Government, ‏2016-04-28 (באנגלית אמריקאית)
↑  MARRIAGE BILL QUESTIONNAIRE, St Helena Government, ‏2016-07-15 (באנגלית אמריקאית)
↑  EXCO REPORT - TUESDAY 15 NOVEMBER 2016, St Helena Government, ‏2016-11-15 (באנגלית אמריקאית)
↑  FORMAL LEGISLATIVE COUNCIL MEETING, St Helena Government, ‏2016-12-05 (באנגלית אמריקאית)
↑  SUPREME COURT, St Helena Government, ‏2017-02-23 (באנגלית אמריקאית)
↑  SUPREME COURT, St Helena Government, ‏2017-02-24 (באנגלית אמריקאית)
↑  SOCIAL & COMMUNITY DEVELOPMENT COMMITTEE PUBLIC MEETINGS, St Helena Government, ‏2017-10-10 (באנגלית אמריקאית)
↑  Gay marriage rights close to becoming law on St Helena, St Helena Online, ‏2017-12-07 (באנגלית אמריקאית)
↑  EXCO REPORT - TUESDAY 5 DECEMBER 2017, St Helena Government, ‏2017-12-05 (באנגלית אמריקאית)
↑  The tiny island of St. Helena has just legalised same-sex marriage!, GAY TIMES, ‏2017-12-22 (באנגלית בריטית)
↑  This tiny island has held its first gay wedding, PinkNews | Latest lesbian, gay, bi and trans news | LGBT+ news, ‏2019-01-07 (באנגלית בריטית)
↑  The St Helena, Ascension and Tristan da Cunha Constitution Order 2009, legislation.gov.uk
↑  COMMISSION FOR EQUALITY AND HUMAN RIGHTS ORDINANCE, 2015, sainthelena.gov.sh
↑  WELFARE OF CHILDREN ORDINANCE, sainthelena.gov.sh
↑  Child Welfare Ordinance, 2011, web.archive.org
חיים לפיד

| --- | --- |

חיים לפיד
 לידה:  20 בדצמבר 1948 (בן 75) רמת גן, ישראל 
 מדינה:  ישראל 
 שפות היצירה:  עברית 
 בן או בת זוג:  ערה לפיד 
 צאצאים:  נדב לפיד 
 פרסים והוקרה:  פרס היצירה לסופרים עבריים (2003) 
 
חיים לפיד (נולד ב-20 בדצמבר 1948) הוא סופר ותסריטאי ישראלי.
ביוגרפיה

חיים לפיד נולד ברמת גן להורים יוצאי פולין וליטא. למד בתיכון "בליך" ברמת גן. את שירותו בצה"ל עשה בנח"ל ובנח"ל המוצנח. למד לתואר ראשון בסוציולוגיה ופסיכולוגיה ותואר שני בפסיכולוגיה חברתית באוניברסיטת תל אביב.
לפיד מלמד כתיבת פרוזה בסדנאות האמנים של הקיבוץ הארצי. הוא יועץ ארגוני, עוסק במחקר איכותני, מרצה במסגרת החוג למנהל עסקים במכללה למינהל. החל את כתיבת הדוקטורט שלו על דחף המוות אצל פרויד, במכון להיסטוריה ופילוסופיה של המדעים והרעיונות ע"ש כהן וזנח אותו לטובת הרומן הראשון שלו – 'רשימותיו הנסתרות של סגני', שיצא לאור בספריית פועלים ב-1983. ב-2003 זכה בפרס ראש הממשלה לסופרים עבריים.
לפיד כתב תסריטים וקריינות לסרטי קולנוע, בעיקר עבור דוד פרלוב. העניין שלו בקולנוע תיעודי בא לידי ביטוי גם ביצירתו הספרותית בספרו התיעודי "אהבות ראשונות". הוא היה חבר מערכת כתב העת "תיאוריה וביקורת" בו כתב מאמרים בנושאי קולנוע וספרות. הרומנים שלו מאופיינים ברובם במרכיב עלילתי ולהם מידה של מסתורין קיומי.
חיים לפיד היה נשוי לעורכת הסרטים ערה לפיד עד למותה ב-2018, ולהם שני בנים: נדב לפיד, במאי סרטים וסופר, ואיתמר. בפברואר 2019 זכה סרטו של בנו, נדב, "מילים נרדפות" (לו כתב האב את התסריט) בפרס 'דב הזהב' בפסטיבל ברלין.
ספריו

רשימותיו הנסתרות של סגני (1983)
ברזניץ (1992)
אהבות ראשונות: סיפורים תיעודיים ישראלים (1993)
משיכה נגדית (1995)
פשע הכתיבה, הוצאת הקיבוץ המאוחד (1998)
המחילה (2002)
הצבי הבוער (2007)
כיכר מילאנו, הוצאת כתר (2014)
אהובתו של רופא הנפש (2018)
הערות שוליים

↑
דוד זונשיין, הרי זה אני הבוער, באתר הארץ, 20 במאי 2007
צבי טריגר על הצבי הבוער
שמרית פלד, הארץ ממשיכה להישרף, באתר הארץ, 13 באוגוסט 2007
אריק גלסנר, על הצבי הבוער
↑ * קראו את הפרק הראשון של "אהובתו של רופא הנפש" של חיים לפיד, באתר וואלה, 23 במרץ 2018
יוני ליבנה, "אהובתו של רופא הנפש": עוקץ את הקורא, באתר ynet, 5 במאי 2018
מיה סלע, "אהובתו של רופא הנפש": חיים לפיד מערבב את הקוביות כל הזמן, באתר הארץ, 17 במאי 2018
| --- | --- |
בקרת זהויות :  NLI: 987007264246005171  PLWABN: 9810666145105606  GND: 120062879  LCCN: n88174724  NKC: xx0258262  SUDOC: 052538990  VIAF: 78785757   WorldCat (עם VIAF): 78785757
חומצה אצטית

| --- | --- |

שלוש דרכים לייצוג המבנה של חומצה אצטית
 
 שם סיסטמטי:  Acetic acid, Ethanoic acid
 כתיב כימי:  C₂H₄O₂ 
 מסה מולרית:  60.05 גרם/מול
 מראה:  נוזל שקוף או גביש שקוף
 מספר CAS:  64-19-7
 צפיפות:  1.049 (נוזל), 1.266 (מוצק) גרם/סמ"ק
 מסיסות:  מסיס לחלוטין במים
 טמפרטורת היתוך:  16.5 °C   289.65 K
 טמפרטורת רתיחה:  118.1 °C   391.25 K
 מקדם שבירה:  1.372 
 חומציות:  4.76 ‏pKa
 אנתלפיית התהוות סטנדרטית:  −487 קילוג'ול למול
 LD50:  525 מיליגרם לקילוגרם, 4,960 מיליגרם לקילוגרם, 4,960 מיליגרם לקילוגרם, 3,310 מיליגרם לקילוגרם, 1,060 מיליגרם לקילוגרם, 1,060 מיליגרם לקילוגרם
 NFPA 704:       2 ‏ 3 0 
 
אספירין. קבוצת האצטיל נמצאת בצד ימין וקשורה לטבעת הבנזן בקשר אסטרי
גבישי חומצה אצטית
דימר של חומצה אצטית מיוצב בקשרי מימן
חומצה אצטית (באנגלית: Acetic acid), חומצה אתנואית (באנגלית: Ethanoic acid) או חומצת חומץ היא תרכובת אורגנית קטנה בעלת חשיבות רבה בביולוגיה ובעלת שימושים רבים לאדם, בעיקר בתעשיית המזון ובתעשייה הכימית. כתוסף מזון (לשם בקרת חומציות) תסומן החומצה בקוד E260 וגם בענף הניקיון לחומצה אצטית שימושים רבים.
חומצה אצטית היא החומצה הקרבוקסילית השנייה בפשטותה, אחרי חומצה פורמית. חומצה אצטית מורכבת מקבוצת מתיל (CH3) הקשורה לקבוצת קרבוקסיל (COOH). "חומצה אתנואית" הוא השם הסיסטמטי של החומצה, ונוסחתה היא: CH3COOH.
שימוש בטבע

חומצה אצטית היא המרכיב העיקרי בחומץ, והיא זו המקנה לו את טעמו וריחו האופייניים (חומרים אחרים המצויים בחומץ בריכוזים זעירים יוצרים הבדלי טעם בין סוגי החומץ השונים - ביניהם חומצה טרטרית, חומצה ציטרית ועוד), ולכן נקראת גם חומצת חומץ.
פשטותה של החומצה האצטית - שני אטומי פחמן בלבד - שמה אותה במרכזם של תהליכים ותגובות רבות בעולם החי. מיקרואורגניזמים מסוימים מייצרים חומצה אצטית בתהליך תסיסה. חיידקים מסוימים (מהסוג Acetobacter, למשל) מתסיסים אתנול, מחמצנים אותו וממירים אותו לחומצה אצטית. חיידקים אחרים (Clostridium, למשל) מתסיסים גלוקוז ישירות לחומצה אצטית, ללא כוהל המשמש כחומר ביניים. מולקולת גלוקוז אחת מתפרקת לשלוש מולקולות בדיוק של חומצה אצטית:
C6H12O6 → 3CH3COOH
לחומצה אצטית יש שתי נגזרות כימיות חשובות:
כשהחומצה מאבדת אטום מימן שמקורו בקבוצת הקרבוקסיל מתקבל יון אצטט (Acetate) בעל מטען שלילי: -CH3COO. יון זה יוצר מגוון תרכובות, לדוגמה - סודיום אצטט.
חומצה אצטית נטולת קבוצת הידרוקסיל (OH) מהווה רדיקל הקרוי אצטיל (Acetyl) שנוסחתו: COCH3-. הקו משמאל למולקולה מציין את היותה רדיקל, מולקולה בעלת אלקטרון שאינו משתתף בקשר קוולנטי ואשר שואף ליצור קשר כזה עם אטום כלשהו. שייר אצטיל מופיע בתרכובות אורגניות רבות בעלות חשיבות עליונה: אצטיל קואנזים A (בקיצור: Acetyl CoA) - חומר המוצא של מעגל קרבס, אצטילכולין - מוליך עצבי חשוב במערכת העצבים, והתרופות הידועות פרצטמול (אקמול) ואספירין (שמה הכימי: חומצה אצטילסליצילית).
תכונות

חומצה אצטית היא חומצה חלשה: ערך ה-pKa (קבוע הדיסוציאציה) שלה הוא 4.76; ה-pH של תמיסת חומצה אצטית בריכוז של מולר אחד (כריכוזו של חומץ) הוא 2.4 כלומר רק 2% ממולקולות החומצה עברו דיסוציאציה.
חומצת חומץ טהורה מתמצקת בטמפרטורה של 16.5°C ומתקבלים גבישים שקופים דמויי קרח ומכאן הכינוי "חומצת חומץ קרחונית" (glacial acetic acid). עם מים מתקבלת תערובת אוטקטית שקופאת ב-C°28-.
מהמבנה הגבישי של החומצה מתברר כי המולקולות יוצרות צמדים (דימרים) שקשרי מימן מחברים את המולקולות. הצמדים נצפו גם בפאזה הגזית עד לטמפרטורה של 120 °C.